section_heading: 2011. – 2015.: Daj da noćas poludimo i Viski
paragraph_text: Godine 2012. objavljuje duet s Mladenom Grdovićem pod imenom "Dalmatinac i Dalmatinka" koji je objavljen na njegovom albumu "Za tebe živim ja". Tekst pjesme potpisuje Željko Pavičić, a glazbu Marko Tomasović. Iste godine Lidija objavljuje pjesmu "Crnokosi" s kojom se predstavila na Splitskom festivalu te godine. Tekst pjesme također potpisuje Željko Pavičić, a glazbu također Marko Tomasović. Krajem godine objavljuje pjesmu "Naivna sam, ali nisam luda" u aranžmanu Branimira Mihaljevića za koju tekst i glazbu potpisuje Dušan Bačić.